**Pogoji uporabe – Terms of Use**

**1. Poslovanje in poslovni partnerji**

Zven MA d. o. o. (Zven oz. Družba) posluje izključno s pravnimi osebami, razen po dogovoru in izjemoma s fizičnimi osebami. Informacije so namenjene poslovnim partnerjem in fizičnim osebam, ki želijo ponudbo, že sodelujejo z nami ali bi želeli ponuditi storitev, delo ali se zaposliti pri nas (se pravi klientom in dobaviteljem izdelkov ali storitev ter potencialnim novim strankam) ali izobraževalnim organizacijam za namene raziskav in poučevanja (šole, univerze).

Vsi obiskovalci so dolžni na strani Zven dostopati z opremo, ki ni okužena z virusi, je varna in z ničemer ne poskuša analizirati, testirati ali vdreti v kodo portala ali jo kopirati brez dovoljenja, razen če gre za module ali dokumente Download strani, ki so temu tudi namenjene. Za vsako namerno škodljivo ravnanje ali ravnanje iz hude malomarnosti na straneh Zven, bo družba terjala odškodninsko odgovornost.

**Izvensodno reševanje potrošniških sporov**

Družba Zven MA d. o. o. skladno z zakonskimi normativi ne priznava nikakršnega izvajalca izvensodnega reševanja potrošniških sporov kot pristojnega za reševanje potrošniškega spora, ki bi ga potrošnik lahko sprožil v skladu z Zakonom o izvensodnem reševanju potrošniških sporov. Družba kot ponudnik blaga in storitev na svoji spletni strani objavlja elektronsko povezavo na platformo za spletno reševanje potrošniških sporov (SRPS). Platforma je na voljo potrošnikom na elektronski povezavi <http://ec.europa.eu/odr>

Navedena ureditev izhaja iz Zakona o izvensodnem reševanju potrošniških sporov, Uredbe (EU) št. 524/2013 Evropskega parlamenta in Sveta o spletnem reševanju potrošniških sporov ter spremembi Uredbe (ES) št. 2016/2004 in Direktive 2009/22/ES.

**2. Vsebina**

Zven ne prevzema nobene odgovornosti za ažurnost, točnost, popolnost ali kakovost zagotovljenih informacij in materialov, razen če je napaka namerna ali posledica hude malomarnosti. To velja za vsako izgubo, dodatne stroške ali kakršnokoli poškodbo, ki je nastala zaradi uporabe informacij in materiala, ki jih družba objavi na svojih spletnih straneh. Vse ponudbe na spletni strani so informativne narave, so nezavezujoče in brez obveznosti.

**3. Sklicevanja in povezave**

Zven ne more vplivati na obliko in vsebino materialov tretjih oseb, do katerih vodijo povezave prek spletne strani družbe. Zato Zven izrecno ne prevzema nobene odgovornosti za takšne materiale in vsebine tretjih strank – razen kadar je nedvomno seznanjena o nezakoniti vsebini in lahko obiskovalcem svoje strani prepreči ogled takšnih strani.

**4. Avtorske pravice**

Postavitev strani, uporabljeni diagrami, slike in logotipi ter zbirka posameznih prispevkov so zaščiteni z avtorskimi pravicami. Predmetov takih diagramov, slik ali besedil ni dovoljeno kopirati ali uporabljati v drugih elektronskih ali tiskanih publikacijah brez dovoljenja.

**5. Pravna veljavnost te omejitve odgovornosti**

Ta izjava o omejitvi odgovornosti je del internetne publikacije, ki vas je napotila nanjo. Če se ugotovi, da so katerikoli pogoji neveljavni glede na ustrezno zakonodajo, to dejstvo ne vpliva na preostale splošne pogoje.

**6. Valuta**

Vse stopnje in cene, navedene na tej strani, so v evrih (EUR) in ne vključujejo DDV, razen če ni izrecno navedeno drugače.

**7.  Politika jamstev**

Naročnik je ob naročilu storitve ali izdelka ali podaljšanju najema, dolžan rezervirati sredstva za plačilo. Za naročilo velja telefonski zahtevek za izdelavo, pisna naročilnica, e-mail, SMS, ustni zahtevek ali katera koli komunikacija, s katero naročnik zahteva izvedbo storitev, rezervacijo človeških virov ali dobavo izdelkov. Do plačila je Zven lastnik izdelkov. Neplačilo zaradi likvidnosti se smatra kot goljufija, saj ima naročnik pomanjkanje sredstev zaradi malomarnega ali namernega nerezerviranja sredstev.

**8. Politika odpovedi storitev ali naročenega blaga**

V primeru odpovedi, ki ni zaradi krivde na strani Zven, stranka plača celotno naročeno storitev ali blago in vse povezane dodatne stroške. Družba lahko kadarkoli odpove sodelovanje brez obveznosti z utemeljenim razlogom. Med utemeljene razloge spadajo tudi neplačilo obveznosti, nespoštljiva komunikacija in drugo kršenje poslovnega bontona s strani naročnika.

**9. Zasebnost, zaupnost in poslovna skrivnost**

Oseba, ki v imenu klienta naroči storitev ali izdelek pri Zvenu se zaveda, da lahko Zven v skladu s Politiko varovanja osebnih podatkov uporablja njene osebne podatke in jih arhivira. Enako velja za jamstvo plačila.

**10. Omejitev odgovornosti**

Zven se odvezuje odgovornosti za izgubo podatkov ali kakršnekoli druge težave ali nevšečnosti, ki jih utrpi zaradi lastne zlorabe storitev spletnega mesta ali zlorabe drugih uporabnikov. Uredništvo ali upravitelj prav tako nista odgovorna za kakršnokoli prekinitev delovanja storitve, ne glede na razlog.

**11. Veljavno pravo**

Za te splošne pogoje velja slovenska zakonodaja. Stranki se dogovorita za izključno pristojnost slovenskih sodišč.